Document ID: 32006R1055

KOMISJONI MÄÄRUS (EÜ) nr 1055/2006,
12. juuli 2006,
millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) I ja III lisa seoses flubendasooli ja lasalotsiidiga
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamise kohta loomsetes toiduainetes, (1) eelkõige selle artiklit 2 ja artikli 4 kolmandat lõiku,
võttes arvesse Euroopa Ravimiameti arvamust, mille on sõnastanud veterinaarravimite komitee,
ning arvestades järgmist:
(1)
Kõiki farmakoloogilisi toimeaineid, mida kasutatakse ühenduses toiduloomadele manustamiseks ette nähtud veterinaarravimites, tuleks hinnata vastavalt määrusele (EMÜ) nr 2377/90.
(2)
Flubendasool on praegu lisatud määruse (EMÜ) nr 2377/90 I lisasse kanade, kalkunite, jahilindude ja sigade puhul seoses lihaskoe, naha ja rasvkoega, maksa ja neerudega ning kanade puhul, kellelt saadakse inimtoiduks ette nähtud mune. Flubendasooli lisamist kõnealusesse lisasse tuleks laiendada kõikide kodulinnuliikide suhtes seoses lihaskoe, naha ja rasvkoega, maksa, neerude ning munadega.
(3)
Lasalotsiid on lisatud määruse (EMÜ) nr 2377/90 I lisasse kodulindude puhul seoses lihaskoe, naha ja rasvkoega, maksa ja neerudega, välja arvatud nende loomade puhul, kellelt saadakse inimtoiduks ette nähtud mune. Analüüsimeetodite kinnitamiseni tuleks lasalotsiid lisada kõnealuse määruse III lisasse kodulindude puhul, kellelt saadakse inimtoiduks ette nähtud mune. Järelikult tuleks praegune säte, millest on välja arvatud loomad, kellelt saadakse inimtoiduks ette nähtud mune, välja jätta määruse (EMÜ) nr 2377/90 I lisa lasalotsiidi käsitlevast kandest.
(4)
Seetõttu tuleks määrust (EMÜ) nr 2377/90 vastavalt muuta.
(5)
Enne käesoleva määruse kohaldamist tuleks kehtestada piisav tähtaeg, et liikmesriigid saaksid seda määrust silmas pidades teha kõik vajalikud kohandused kõnealuste veterinaarravimite müügilubadesse, mis on antud vastavalt Euroopa Parlamendi ja nõukogu 6. novembri 2001. aasta direktiivile 2001/82/EÜ veterinaarravimeid käsitlevate ühenduse eeskirjade kohta. (2)
(6)
Käesoleva määrusega ette nähtud meetmed on kooskõlas veterinaarravimite alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 2377/90 I ja III lisa muudetakse vastavalt käesoleva määruse lisale.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas. Käesolevat määrust kohaldatakse alates 11. septembrist 2006.
Käesolev määrus on tervikuna siduv ja vahetult kohaldatav kõikides liikmesriikides.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 12. juuli 2006

Labels: 0
1
17
6